《和原父同江邻几过净土院观古殿吴道子画杨惠之塑像及显僧传当世贵人形骨仁僧鼓琴作》
宋代·刘攽

真赏非俗嗜，雅游知胜缘。百身化前佛，方丈纳诸天。

工以智自化，名由高益传。吴生擅粉绘，杨氏妙钧埏。

能事古未尽，希声今亦然。伻图观肖像，抚㢩置鸣弦。

理会均闻见，神交遗后先。衣冠若对面，山水欲忘年。

子墨台中妙，仙翁树下贤。新诗俱绝唱，尘土更馀妍。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。